**Nick Malík** (s. 26. huhtikuuta 2002 Raleigh, Pohjois-Carolina, Yhdysvallat) on tšekkiläis-yhdysvaltalainen jääkiekkomaalivahti, joka pelaa SM-liigajoukkue KooKoossa.

Ura
---

### Seuraura

Malík syntyi Yhdysvalloissa, kun hänen isänsä Marek pelasi NHL-seura Carolina Hurricanesissa. Nick Malík on HC Vítkovicen kasvatti. Kaudella 2015–2016 hänellä oli Tšekin C-nuorten sarjan pudotuspelien paras päästettyjen maalien keskiarvo (1.00). Kauden 2016–2017 Malík pelasi suurimmaksi oskasi Vítkovicen B-nuorissa. Hän jakoi neljällä nollapelillään Tšekin B-nuorten sarjan nollapelitilaston voiton HC Dukla Jihlavan Jan Juřičkan ja HK Hradec Královén Štěpán Kouban kanssa, jotka tosin tarvitsivat saavutukseen vähemmän otteluita kuin Malík. Hän pelasi ison osan kaudestaan vielä myös Vítkovicen C-nuorissa. Malíkilla oli koko sarjan paras torjuntaprosentti (96,0%) ja PMK (1.34). Hän jakoi myös neljällä nollapelillään nollapelitilaston voiton HC Zlínin Tomáš Horákin ja Marek Štipčákin kanssa, mutta Malík pelasi kuitenkin heitä vähemmän otteluita suhteessa nollapeleihin. Hänellä oli myös pudotuspelien paras torjuntaprosentti (93,6%).

Kesällä 2018 Malík kartoitti pelipaikkaa myös ulkomailta, mutta lopulta hän päätti jäädä kotimaahansa ja teki sopimuksen Extraliga-joukkue HC Třinecin kanssa. Samalla Malíkin tiedotettiin siirtyvän kaudeksi 2018–2019 lainalle Tšekin toiseksi korkeimmalle sarjatasolle 1. česká hokejová ligan HC Frýdek-Místekiin. Joukkueen apuvalmentajana toimi hänen isänsä Marek. Nick Malík pelasi suurimman osan joukkueen otteluista ja torjui 26 runkosarjaottelussa 14 voittoa ja kaksi nollapeliä. Hän vahvisti loppukaudella myös Třinecin A-nuoria. Malíkilla oli koko Tšekin A-nuorten sarja Extraliga juniorůn pudotuspelien paras torjuntaprosentti (95,9%) ja päästettyjen maalien keskiarvo (1.74). Hän torjui joukkueensa kauden päätteeksi mestaruuteen.

OHL-joukkue Sault Ste. Marie Greyhounds varasi Malíkin 50. pelaajana CHL:n varaustilaisuudessa 2019. Samana kesänä hänet varasi myös Muskegon Lumberjacks 168. pelaajana USHL:n varaustilaisuudessa. Malík aloitti kauden 2019–2020 kuitenkin kotimaassaan pelaten lähinnä lainalla 1. ligaa HC Frýdek-Místekissä. Hän debytoi myös HC Třinecin Extraliga-joukkueessa, jossa Malík pelasi kaksi ottelua. Hän teki Extraliga-debyyttinsä vain 17-vuotiaana 24. marraskuuta 2019 HC Karlovy Varya vastaan. Malík torjui joukkueensa 1–6-tappioon päättyneessä ottelussa 23 kertaa. Alle 20-vuotiaiden MM-kilpailujen jälkeen, tammikuussa 2020 hän siirtyi hänet varanneen OHL-joukkue Sault Ste. Marie Greyhoundsin riveihin. Kauden jälkeen, kesäkuussa 2020 seura lainasi Malíkin takaisin kotimaahansa Třinecin alaisuuteen, kun OHL-kauden aloittaminen oli epävarmaa koronaviruspandemian vuoksi. Hän pelasi kaudella 2020–2021 sarjaotteluita kuitenkin vain neljän ottelun verran lainalla 1. ligaa HC Frýdek-Místekissä.

Kaudeksi 2021–2022 Malík siirtyi 1+1-vuotisella sopimuksella SM-liigajoukkue KooKoohon. Hän torjui pääsarjauransa ensimmäisen nollapelin kauden yhdeksännessä ottelussaan 22. lokakuuta 2021 vieraissa Mikkelin Jukureita vastaan. Malík torjui KooKoon 0–2-voittoon päättyneessä ottelussa 35 kertaa. Mikko Nevanoja valitsi hänet ottelun Alumnien tähtien ykköstähdeksi. Malík jakoi runkosarjassa varsin tasaisesti KooKoon torjuntavastuun Oskari Setäsen kanssa, mutta hän pelasi lopulta suurimman osan KooKoon otteluista. Malík pelasi 34 runkosarjaottelua torjuen neljä nollapeliä ja 14 playoff-ottelua torjuen kaksi nollapeliä. Seitsemännessä puolivälieräottelussa 6. huhtikuuta 2022 vieraissa Mikkelin Jukureita vastaan hän torjui KooKoon 0–1-voittoon ja nollapeliin päättyneessä ottelussa 28 kertaa. KooKoo eteni ensimmäistä kertaa liigahistoriassaan välieriin. Jani Ollanketo valitsi Malíkin ottelun Alumnien tähtien kakkostähdeksi. Hän oli kauden päätteeksi kolmen parhaan ehdokkaan joukossa ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta Malík sijoittui lopulta äänestyksessä kolmanneksi, kun palkinnon vei JYPin hyökkääjä Joakim Kemell. Huhtikuussa 2022 KooKoo käytti Malíkin sopimuksessa olleen option ja teki vuoden mittaisen jatkosopimuksen hänen kanssaan.

Tampa Bay Lightning varasi Malíkin yli-ikäisenä (20 vuotta) viidennellä kierroksella 160. pelaajana NHL:n varaustilaisuudessa 2022. Kausi 2022–2023 hänellä kuitenkin osoittautui pettymykseksi ja Malík jäi KooKoossa pääasiassa kakkosmaalivahdiksi Oskari Setäselle. Jatkoaika.com-verkkolehden toimittaja Leevi Kiesiläisen mukaan hän vaikutti kärsineen sekä edessä pelaavan puolustuksen heikentymisestä että maalivahtivalmennuksen muutoksesta. Huhtikuussa 2023 Malík teki KooKoon kanssa vuoden mittaisen jatkosopimuksen. Kaudella 2023–2024 hän pelasi suurimman osan joukkueen otteluista, kun Setänen kärsi myös loukkaantumisista.

### Maajoukkueura

Malík edusti Tšekkiä alle 20-vuotiaiden MM-kilpailuissa vuosina 2020 ja 2021. Ensimmäisessä turnauksessa hän puki kolmeen otteluun ja pelasi vain vähän yli 45 minuuttia alkulohkon ottelussa Kanadaa vastaan. Vuoden 2021 turnauksessa Malík nousi Tšekin ykkösmaalivahdiksi ja pelasi neljässä ottelussa. Hän kuitenkin kieltäytyi osallistumasta vuoden 2022 turnaukseen, koska Malík halusi turvata asemansa KooKoon maalivahtiosastolla.

Malík pelasi myös alle 18-vuotiaiden Hlinka Gretzky Cupissa vuonna 2018. Hän pelasi myös World U-17 Hockey Challengessa vuosina 2017 ja 2018, joista ensimmäinen turnaus päättyi pronssiin. Yhteensä Malík on pelannut kahdeksan nuorten ja 36 poikien maaottelua.

Malík valittiin Tšekin A-maajoukkueeseen ensimmäisen kerran vain 18-vuotiaana Beijer Hockey Gamesiin helmikuussa 2021, mutta hän toimi kuitenkin joukkueen kolmosmaalivahtina, eikä pukenut yhteenkään otteluun. Seuraavan kerran Malík valittiin Tšekin ensimmäiseen MM-leiriryhmään vuoden 2023 turnaukseen. Hän toimi joukkueen kakkosmaalivahtina Štěpán Lukešille yhdessä Euro Hockey Challengen ottelussa Saksaa vastaan, mutta Malík ei saanut siinä kuitenkaan peliaikaa.

Muuta
-----

Malíkin isoveli Zack on pelannut puolustajana Tšekin ja Suomen kakkossarjatasoilla. Veljesten isä Marek Malík pelasi omalla urallaan puolustajana pudotuspelit mukaan lukien yhteensä 756 NHL-ottelua ja hän oli voittamassa myös olympiapronssia Torinossa 2006.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2017–2018 | HC Vítkovice | Tšekki U20 | 16 | 6 | 10 | 0 | 914 | 54 | 0 | 3.54 | 90,6 | – | – | – | – | – | – | – | – |
| 2018–2019 | HC Třinec | Tšekki U19 | 6 | 4 | 2 | 0 | 373 | 15 | 1 | 2.41 | 93,2 | 8 | 7 | 1 | 484 | 14 | 0 | 1.74 | 96,0 |
|  | HC Frýdek-Místek | Tšekki I | 26 | 14 | 12 | 0 | 1416 | 72 | 2 | 3.05 | 90,3 | – | – | – | – | – | – | – | – |
| 2019–2020 | HC Třinec | ČEL | 2 | 0 | 1 | 0 | 77 | 8 | 0 | 6.23 | 79,5 | – | – | – | – | – | – | – | – |
|  | HC Frýdek-Místek | Tšekki I | 19 | 11 | 8 | 0 | 1148 | 47 | 1 | 2.46 | 92,7 | – | – | – | – | – | – | – | – |
|  | Soo Greyhounds | OHL | 16 | 5 | 11 | 0 | 891 | 56 | 0 | 3.77 | 88,6 | – | – | – | – | – | – | – | – |
| 2020–2021 | HC Frýdek-Místek | Tšekki I | 4 | 2 | 2 | 0 | 175 | 8 | 1 | 2.74 | 92,1 | – | – | – | – | – | – | – | – |
| 2021–2022 | KooKoo | SM-liiga | 34 | 15 | 9 | 9 | 2014 | 66 | 4 | 1.97 | 92,2 | 14 | 7 | 7 | 814 | 29 | 2 | 2.14 | 92,6 |
| 2022–2023 | KooKoo | SM-liiga | 24 | 4 | 13 | 6 | 517 | 63 | 0 | 2.74 | 89,1 | 3 | 0 | 2 | 75 | 5 | 0 | 1.92 | 93,7 |
| 2023–2024 | KooKoo | SM-liiga | 38 | 12 | 17 | 8 | 2191 | 94 | 4 | 2.57 | 88,9 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2020 | JMM | 1 | 0 | 0 | 46 | 3 | 0 | 3.96 | 86,4 |
| 2021 | JMM | 4 | 1 | 2 | 186 | 9 | 1 | 2.90 | 89,0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Nick Malík**.
* Nick Malík The Internet Hockey Databasessa (englanniksi)
* Nick Malík Eurohockey-sivustolla (englanniksi)
* Nick Malík *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Nick Malík *Elite Prospects*. Everysport Media Group AB.  (englanniksi)
2. ↑  Elite Prospects - Award - Czech U18 Most Shutouts *eliteprospects.com*. Everysport Media Group AB. Viitattu 20.12.2020. (englanniksi)
3. ↑  Elite Prospects - Award - Czech U16 Most Shutouts *eliteprospects.com*. Everysport Media Group AB. Viitattu 20.12.2020. (englanniksi)
4. ↑  Hedbávný, Marek: Pikantní přesun: talent Malík jde z Vítkovic do Třince *Hokej.cz*.  21.7.2018. BPA sport marketing a.s. ve spolupráci s eSports.cz, s.r.o. Viitattu 20.12.2020. (tšekiksi)
5. ↑  HC Oceláři Třinec - HC Energie Karlovy Vary, 24.11.2019 *Hokej.cz*.  24.11.2019. BPA sport marketing a.s. ve spolupráci s eSports.cz, s.r.o. Viitattu 8.7.2021. (tšekiksi)
6. ↑  Greyhounds receive commitment from Malik *soogreyhounds.com*.  10.1.2020. Soo Greyhounds. Viitattu 20.12.2020. (englanniksi)
7. ↑  KooKoolle kuusi uutta pelaajasopimusta – mukana paluumuuttaja! *kookoo.fi*.  3.5.2021. KooKoo Hockey Oy. Viitattu 8.7.2021.
8. ↑  Jukurit - Kookoo, 22.10.2021 *liiga.fi*.  22.10.2021. Jääkiekon SM-liiga Oy. Viitattu 26.10.2021.
9. ↑  Karttunen, Anu: SM-liigan kuumin pelaaja on KooKoon nuori tshekki, joka ihastuttaa ainutlaatuisella tyylillä – edes Kouvolassa ei täysin ymmärretty Nick Malikin kykyjä *yle.fi*.  8.4.2022. Yleisradio Oy. Viitattu 29.5.2022.
10. ↑  Jukurit - Kookoo, 6.4.2022 *liiga.fi*.  6.4.2022. Jääkiekon SM-liiga Oy. Viitattu 29.5.2022.
11. ↑  Seppänen, Antti: Wasama-palkinto 2022 – Yksi heistä on vuoden tulokas Liigassa *liiga.fi*.  27.5.2022. Jääkiekon SM-liiga Oy. Viitattu 29.5.2022.
12. ↑  Seppänen, Antti: Liiga palkitsi kauden 2021-22 parhaat Jääkiekkogaalassa – tässä kaikki voittajat *liiga.fi*.  10.6.2022. Jääkiekon SM-liiga Oy. Viitattu 17.6.2022.
13. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 29.5.2022.
14. ↑  Kiesiläinen, Leevi: KooKoon pelaaja-arviot 2022–2023: Kapteeni Liedes johti kentällä ja sen ulkopuolella *Jatkoaika.com*.  24.4.2023. Jatkoaika r.y. Viitattu 11.5.2023.
15. ↑  Nick Malik täydentää KooKoon maalivahtikaksikon *kookoo.fi*.  7.4.2023. KooKoo Hockey Oy. Viitattu 11.5.2023.
16. 1 2  Nick Malík Eurohockey-sivustolla (englanniksi)
17. ↑  Rampa, Robert: Malík: Z českého hokeje jsem otrávený, ale proto jsem reprezentaci neodmítl *idnes.cz*.  9.12.2021. MAFRA,, a. s. a dodavatelé Profimedia, Reuters, ČTK, AP. Viitattu 11.5.2023. (tšekiksi)
18. ↑  Voltr, Martin: Nick Malík poletí s reprezentačním áčkem na Švédské hry *Hokej.cz*.  4.2.2021. BPA sport marketing a.s. ve spolupráci s eSports.cz, s.r.o. Viitattu 29.5.2022. (tšekiksi)
19. ↑  Bagar, Adam: Start přípravy na MS: Jalonen povolal do Plzně devět krajánků či pět sparťanů *Hokej.cz*.  4.4.2023. BPA sport marketing a.s. ve spolupráci s eSports.cz, s.r.o. Viitattu 11.5.2023. (tšekiksi)
20. ↑  Německo - Česko, 15.04.2023 *Hokej.cz*.  15.4.2023. BPA sport marketing a.s. ve spolupráci s eSports.cz, s.r.o. Viitattu 11.5.2023. (tšekiksi)
21. ↑  Zack Malík *Elite Prospects*. Everysport Media Group AB.  (englanniksi)
22. ↑  Marek Malík *Elite Prospects*. Everysport Media Group AB.  (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo